CELEX: 62012TN0030
Language: ro
Date: 2012-01-19 00:00:00
Title: Cauza T-30/12: Acțiune introdusă la 19 ianuarie 2012 — IDT Biologika/Comisia

24.3.2012   
            
            
               RO
            
            
               Jurnalul Oficial al Uniunii Europene
            
            
               C 89/28
            
         Acțiune introdusă la 19 ianuarie 2012 — IDT Biologika/Comisia
   (Cauza T-30/12)
   2012/C 89/46
   Limba de procedură: germana
   
      Părțile
   
   
      Reclamantă: IDT Biologika GmbH (Dessau-Roßlau, Germania) (reprezentanți: R. Gross și T. Kroupa, avocați)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               anularea Deciziei Delegației Uniunii Europene în Republica Serbia din 5 octombrie 2011 de respingere a ofertei prezentate de IDT Biologika GmbH pentru lotul 1 în cadrul cererii de ofertă EuropAid/130686/C/SUP/RS Re Launch LOT 1 privind furnizarea de vaccinuri antirabice Ministerului Agriculturii, Pădurii și Apelor din Republica Serbia, beneficiarul livrării, și de atribuire a contractului în cauză unui consorțiu format din diverse întreprinderi aflate sub conducerea „Biovet a.s.”,
            
         
               —
            
            
               obligarea Comisiei la plata cheltuielilor de judecată
            
         
      Motivele și principalele argumente
   
   În susținerea acțiunii, reclamanta invocă încălcarea articolului 252 alineatul (3) din Regulamentul (CE, Euratom) nr. 2342/2002 (1), întrucât oferta câștigătoare nu îndeplinește cerințele tehnice stabilite în caietul de sarcini al cererii de ofertă, în ceea ce privește condiția ca vaccinul să nu fie virulent pentru om și condiția referitoare la deținerea autorizațiilor necesare, astfel încât aceasta ar fi trebuit să nu fie luată în considerare.
   În plus, luarea în considerare a ofertei consorțiului aflată sub conducerea „Biovet a.s.”, care a câștigat contractul, reprezintă o inegalitate de tratament în ceea ce privește compararea prețurilor, întrucât oferta reclamantei este singura care răspunde tuturor cerințelor efectiv impuse cu privire la specificațiile tehnice ale procedurii de atribuire a contractelor și, prin urmare, singura procedură care respectă pe deplin cerințele.
   
      (1)  Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (JO L 357, p. 1, Ediție specială, 01/vol. 4, p. 3).